Miltonija
Miltonija (Miltonia) – gegužraibinių (Orchidaceae) šeimos augalų gentis. Miltonijos žiedai platūs, plokšti, labai atsivėrę, auga ant trumpučių kotelių ir kiek panašūs į našlaitės žiedus. Yra apie 15-20 rūšių. Žydėjimo laikas – dažniausiai vasarą ir rudenį, kartais ir visus metus. Žiedai dažniausiai baltai ir raudonai margi arba rausvi. Geriausiai auga drėgnoje ir kartu šviesioje aplinkoje. Reikia reguliariai lieti, ypatingai augimo periodu, po žydėjimo reikalingas poilsio periodas. Jei gauna per daug šviesos, lapai nusidažo rausvai.